**Disgrifiad Swydd**

|  |  |  |
| --- | --- | --- |
| Y Rôl: |  | Cydlynydd Ymchwil |
| Graddfa gyflog: |  | B |
| Rhif cyfeirnod: |  | IFS - RC |
| Tîm: |  | Datblygu’r Celfyddydau (Gwasanaethau Buddsoddi ac Ariannu) |
| Yn atebol i: |  | Y Rheolwr (Gwerthuso ac Ymchwilio) |
| Yn rheoli: |  | Dim cyfrifoldeb rheoli llinell |
| Lleoliad: |  | Caerdydd |

**Cyngor Celfyddydau Cymru**

Elusen annibynnol yw Cyngor Celfyddydau Cymru, a sefydlwyd drwy Siarter Frenhinol ym 1994. Mae’n Gorff a Noddir gan Lywodraeth Cymru a phenodir ei aelodau gan Lywodraeth Cymru.

Gan Lywodraeth Cymru y cawn y rhan fwyaf o'n harian. Rydym hefyd yn dosbarthu arian o’r Loteri Genedlaethol ac yn codi arian ychwanegol ar gyfer y celfyddydau pan fo’n bosibl o amryw ffynonellau yn y sector cyhoeddus a'r sector preifat.

Mawr yw ein huchelgais dros gelfyddydau Cymru. Mae gennym weledigaeth ar gyfer Cymru greadigol lle y mae'r celfyddydau wrth wraidd bywyd a llesiant y genedl, gan wneud Cymru'n lle cyffrous a bywiog i'w thrigolion, ei gweithwyr a'i hymwelwyr. Dibynna llwyddiant ein gweledigaeth ar ddychymyg a chreadigrwydd ein hartistiaid, safon eu gwaith a'r ymdrechion a wneir i gyrraedd cynulleidfaoedd a'u hysbrydoli. Gweithiwn i greu amgylchedd lle y gall artistiaid uchelgeisiol a mentrus dyfu a ffynnu, a lle y gall cynifer o bobl â phosibl gymryd rhan yn y celfyddydau.

**Ein gwerthoedd**

Fel corff cyhoeddus mae disgwyl i ni gynnal y safonau uchaf o ran bod yn atebol ac yn agored. Rydym yn gwerthfawrogi creadigrwydd ac arloesi hefyd. Mae’n staff yn gweithio’n aml gyda’i gilydd mewn grwpiau a thimau i gyflawni ein rhaglenni gwaith. Rydym yn rhoi pwyslais arbennig ar gydweithio hyblyg ac yn cefnogi’n staff i feithrin a datblygu’r sgiliau hyn.

**Y rôl hon**

Fel corff cyhoeddus, mae Cyngor y Celfyddydau yn ceisio rheoli ei faterion i'r safon uchaf o ran effeithiolrwydd ac atebolrwydd. Mae’r Cydlynydd Ymchwil yn cyfrannu at waith y tîm Ymchwilio a Gwerthuso i gyrraedd y nod hwnnw.

Mae sicrhau bod Cyngor y Celfyddydau yn deall ac yn gallu adrodd ar effaith ei fuddsoddiad yn allweddol ar gyfer gofalu ein bod yn defnyddio ein harian yn ddoeth. Drwy gynorthwyo gyda chasglu, crynhoi, dadansoddi a chyflwyno data, bydd y Cydlynydd Ymchwil yn gallu rhoi cymorth i ddarparu gwybodaeth a data a fydd yn ein helpu i asesu pa mor effeithiol rydym o ran cyflawni ein hamcanion. Gellir defnyddio'r wybodaeth hon hefyd i ddarparu dealltwriaeth ehangach o effaith arian Cyngor y Celfyddydau a'r gweithgareddau y mae’n eu cefnogi.

**Prif gyfrifoldebau**

1. **Gweinyddu** – yn cynorthwyo i gyfrannu data a hysbysrwydd busnes at y broses o ddatblygu polisi a strategaeth drwy gynorthwyo gyda:

* datblygu prosiectau ymchwil
* dadansoddi data
* monitro gweithgarwch celfyddydol (yn enwedig Cleientiaid Portffolio Celfyddydol Cymru)
* gweinyddu arolygon celfyddydol

1. **Cyflawni prosiectau** – yn cyfrannu fel aelod o’r tîm at waith cyflawni tasgau a phrosiectau sy’n gysylltiedig ag ymchwil
2. **Cyngor a gwybodaeth** – yn cefnogi’n Gwasanaeth Gwybodaeth drwy wneud y canlynol:

* cynorthwyo cydweithwyr i ddatblygu prosiectau ymchwil
* cynorthwyo gyda gwneud ymchwil, datblygu a pharatoi gwybodaeth a deunyddiau briffio

1. **Monitro** – yn hybu rhagoriaeth yn y celfyddydau yng Nghymru drwy wneud y canlynol:

* cynorthwyo i gasglu a dadansoddi data ar berfformiad ein Cleientiaid ym Mhortffolio Celfyddydol Cymru

1. **Adrodd** – yn cefnogi defnydd effeithiol ar gronfeydd Cyngor y Celfyddydau drwy gynorthwyo gyda’r canlynol:

* darparu data a hysbysrwydd busnes yn rheolaidd
* darparu data a gwybodaeth i'w cyhoeddi'n allanol

1. **Eiriolaeth** – yn cynorthwyo gydag hyrwyddo proffil Cyngor Celfyddydau Cymru a’r gweithgareddau y mae’n eu cynnal.
2. **Polisi Gwrth-dwyll** – yn gyfarwydd â'r Polisi Gwrth-dwyll a'r canllawiau cysylltiedig ynghyd ag unrhyw gyfrifoldebau penodol yn y rôl hon, a amlinellir yn y polisi.
3. **Dyletswyddau ychwanegol** – unrhyw ddyletswyddau rhesymol sy’n gyson â’r uchod.

**Gwybodaeth, profiad a nodweddion**

Rydym am ddenu pobl i weithio i’n sefydliad sydd â diddordeb yn y celfyddydau, ymrwymiad i egwyddorion gwasanaeth cyhoeddus agored ac atebol, a'r gallu i weithio ag ystod amrywiol o gwsmeriaid. Credwn y dylid gosod y safonau uchaf ymhob agwedd ar ein gwaith. Felly mae pob aelod o'n staff yn llysgennad drosom a disgwyliwn i bawb barchu a chynnal ein henw da.

Ein huchelgais yw bod yn sefydliad arloesol a blaengar. Disgwyliwn i'n staff gydweithio i sicrhau ein bod yn effeithlon, effeithiol a defnyddiol.

Cymerwn yn ganiataol y bydd ein staff yn gymwys i reoli eu gwaith gweinyddu pob dydd ac y byddant wedi magu sgiliau trefniadol da. Felly mae gennym ddiddordeb arbennig mewn staff a all weithio'n greadigol a hyblyg i fynd i’r afael â’r heriau y byddant yn eu hwynebu – staff sy'n flaengar ac egnïol i ffynnu mewn gweithle prysur ac a gaiff foddhad o gyflawni targedau uchelgeisiol ac ymestynnol.

Yn ychwanegol, mae’r rôl hon yn gofyn am yr wybodaeth, profiad a nodweddion penodol a ganlyn. Asesir ceiswyr yn erbyn y meini prawf hanfodol a dymunol a nodir isod:

|  |  |  |
| --- | --- | --- |
|  | **Hanfodol** | **Dymunol** |
| **Cymwysterau** | * Gradd mewn disgyblaeth berthnasol sy’n cynnwys hyfforddiant ffurfiol mewn damcaniaeth ystadegol a dulliau ymchwilio (e.e. mathemateg, economeg, y gwyddoniaethau, astudiaethau busnes, seicoleg a chymdeithaseg) a/neu brofiad sylweddol ynghyd â gallu profadwy mewn maes cysylltiedig ag ystadegau. |  |
| **Gwybodaeth** | * Gwybodaeth am ddulliau ymchwilio a gwerthuso, gan gynnwys defnyddio meddalwedd ymchwilio, cronfeydd data a dulliau cipio data electronig * Yn rhifog gyda sgiliau ystadegol a dadansoddiadol cadarn * Gwybodaeth sylfaenol am ffynonellau data allanol allweddol (er enghraifft data am faterion gwleidyddol, cymdeithasol, economaidd, diwylliannol a chelfyddydol) * Yn gyfarwydd â chasglu data ac adrodd ar faterion – yn gallu asesu cynnwys data a rhoi diagnosis ohono | * Brwdfrydedd dros y celfyddydau * Gwybodaeth am y celfyddydau yng Nghymru * Yn gyfarwydd â thechnegau rheoli prosiectau |
| **Sgiliau** | * Sgiliau TG a sgiliau gweinyddu tra datblygedig |  |
| **Profiad** | * Profiad o systemau rheoli data/systemau gwybodaeth a/neu gronfeydd data | * Profiad o weithio mewn rôl debyg yn y sector elusennol neu gyhoeddus |
| **Nodweddion** | * Ymrwymiad i gyfleoedd cyfartal ac ymwybyddiaeth ohonynt, yn enwedig i fynediad ar gyfer staff ac ymwelwyr * Y gallu i reoli a chyflawni llwyth gwaith ei hunain * Yn canolbwyntio ar ganlyniadau ac yn benderfynol i yrru tasgau ymlaen hyd nes iddynt gael eu cwblhau’n ymarferol * Yn rhoi blaenoriaeth gywir i dasgau allweddol * Yn gallu gweithio o dan bwysau * Yn hyderus a threfnus * Yn ysgwyddo'r cyfrifoldeb dros ei waith ei hun ac yn gwneud penderfyniadau o fewn terfynau’r swydd, gan gyfeirio at y rheolwr llinell lle’n briodol * Ymrwymiad i safonau uchel o ran gofal cwsmeriaid * Gall fod yn ofynnol teithio ledled Cymru yn anaml |  |
| **Yr Iaith Gymraeg** |  | * Bod yn rhugl yn y Gymraeg (yn ysgrifenedig ac ar lafar) |